ਸਿਰਲੇਖ: ਸਟੀਫ਼ਨ ਹੌਕਿੰਗ ਨੇ ਦੁਨੀਆਂ ਨੂੰ ਕੀ-ਕੀ ਦਿੱਤਾ?\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਕੰਪਿਊਟਰ ਅਤੇ ਕਈ ਤਰ੍ਹਾਂ ਦੇ ਉੱਨਤ ਉਪਕਰਣਾਂ ਰਾਹੀਂ ਸੰਵਾਦ ਕਰਦੇ ਰਹੇ ਸਟੀਫ਼ਨ ਹੌਕਿੰਗ ਨੇ ਭੌਤਿਕ ਵਿਗਿਆਨ ਦੀ ਦੁਨੀਆਂ ਵਿੱਚ ਵੱਡਾ ਯੋਗਦਾਨ ਪਾਇਆ। ਸਟੀਫ਼ਨ ਹੌਕਿੰਗ ਸਾਡੇ ਦੌਰ ਦੇ ਸਭ ਤੋਂ ਚਰਚਿਤ ਵਿਗਿਆਨੀਆਂ ਵਿੱਚੋਂ ਇੱਕ ਸਨ।

ਇਹ ਵੱਖਰੀ ਗੱਲ ਹੈ ਕਿ ਓਪੀਨੀਅਨ ਪੋਲ ਵਿੱਚ ਉਹ 20ਵੀਂ ਸਦੀ ਦੇ ਟੌਪ ਭੌਤਿਕ ਵਿਗਿਆਨਕਾਂ ਵਿੱਚ ਸ਼ਾਮਲ ਨਹੀਂ ਰਹੇ।

ਹੌਕਿੰਗ ਭੌਤਿਕ ਵਿਗਿਆਨ ਦੇ ਕਈ ਵੱਖ-ਵੱਖ ਪਰ ਸਮਾਨ ਰੂਪ ਤੋਂ ਮੂਲਭੂਤ ਖੇਤਰ ਵਰਗੇ ਗੁਰੂਤਾਆਕਰਸ਼ਣ, ਬ੍ਰਹਮੰਡ ਵਿਗਿਆਨ, ਕਵਾਂਟਮ ਥਿਊਰੀ, ਸੂਚਨਾ ਸਿਧਾਂਤ ਅਤੇ ਥਰਮਾਡਾਇਨਮਿਕਸ ਨੂੰ ਇਕੱਠਾ ਲੈ ਆਏ ਸੀ।

ਬਲੈਕ ਹੋਲ ਅਤੇ ਬਿੱਗ ਬੈਂਗ

ਹੌਕਿੰਗ ਦਾ ਸਭ ਤੋਂ ਅਨੌਖਾ ਕੰਮ ਬਲੈਕ ਹੋਲ ਦੇ ਖੇਤਰ ਵਿੱਚ ਹੈ। ਜਦੋਂ 1959 ਵਿੱਚ ਹੌਕਿੰਗ ਨੇ ਆਕਸਫੋਰਡ ਯੂਨੀਵਰਸਟੀ ਵਿੱਚ ਬੀਏ ਦੀ ਪੜ੍ਹਾਈ ਸ਼ੁਰੂ ਕੀਤੀ ਸੀ ਉਸ ਦੌਰ ਵਿੱਚ ਵਿਗਿਆਨਕਾਂ ਨੇ ਬਲੈਕ ਹੋਲ ਦੇ ਸਿਧਾਂਤ ਨੂੰ ਗੰਭੀਰਤਾ ਨਾਲ ਲੈਣਾ ਸ਼ੁਰੂ ਕਰ ਦਿੱਤਾ ਸੀ।

ਨਿਊ ਜਰਸੀ ਪ੍ਰਿੰਸਟਨ ਯੂਨੀਵਰਸਟੀ ਦੇ ਜੌਨ ਵ੍ਹੀਲਰ ਨੇ ਇਸ 'ਤੇ ਬਹੁਤ ਧਿਆਨ ਨਾਲ ਕੰਮ ਕਰਦੇ ਹੋਏ ਕਥਿਤ ਰੂਪ ਤੋਂ ਬਲੈਕ ਹੋਲ ਦੇ ਨਾਮ ਤੱਕ ਰੱਖ ਦਿੱਤੇ ਸੀ। 

ਬ੍ਰਿਟੇਨ ਨੂੰ ਰੋਜਰ ਪਰਨੋਜ਼ ਅਤੇ ਸੋਵੀਅਤ ਯੂਨੀਅਨ ਦੇ ਯਾਕੋਫ਼ ਜੇਲਦੋਵਿਚ ਵੀ ਇਸੇ ਮੁੱਦੇ 'ਤੇ ਕੰਮ ਕਰ ਰਹੇ ਸੀ।

ਭੌਤਿਕ ਵਿਗਿਆਨ ਵਿੱਚ ਆਪਣੀ ਡਿਗਰੀ ਹਾਸਲ ਕਰਨ ਤੋਂ ਬਾਅਦ ਹੌਕਿੰਗ ਨੇ ਯੂਨੀਵਰਸਟੀ ਆਫ਼ ਕੈਂਬ੍ਰਿਜ ਕੋਸਮੋਲੋਜਿਸਟ ਡੇਨਿਸ ਸਕਾਇਮਾ ਦੇ ਨਿਰਦੇਸ਼ਨ ਵਿੱਚ ਪੀਐਚਡੀ ਸ਼ੁਰੂ ਕੀਤੀ।

ਜਨਰਲ ਰਿਲੇਟੀਵਿਟੀ ਅਤੇ ਬਲੈਕ ਹੋਲ ਵਿੱਚ ਮੁੜ ਤੋਂ ਪੈਦਾ ਹੋਈ ਵਿਗਿਆਨਕਾਂ ਦੀ ਦਿਲਚਸਪੀ ਨੇ ਉਨ੍ਹਾਂ ਦਾ ਵੀ ਧਿਆਨ ਖਿੱਚਿਆ। ਇਹੀ ਉਹ ਸਮਾਂ ਸੀ ਜਦੋਂ ਉਨ੍ਹਾਂ ਦੀ ਅਸਾਧਾਰਣ ਮਾਨਸਿਕ ਹਾਲਤ ਸਾਹਮਣੇ ਆਉਣ ਲੱਗੀ।

ਇਸੇ ਦੌਰਾਨ ਉਨ੍ਹਾਂ ਨੂੰ ਮੋਟਰ ਨਿਊਰੌਨ (ਏਮਓਟ੍ਰੋਫ਼ਿਕ ਲੇਟਰਲ ਸਿਲੇਰੋਸਿਸ) ਵਰਗੀ ਗੰਭੀਰ ਬਿਮਾਰੀ ਤੋਂ ਪੀੜਤ ਹੋਣ ਬਾਰੇ ਪਤਾ ਲੱਗਿਆ। ਇਸੇ ਬਿਮਾਰੀ ਕਾਰਨ ਉਨ੍ਹਾਂ ਦਾ ਸਰੀਰ ਲਕਵਾ ਮਾਰ ਗਿਆ ਸੀ।

ਸਕਾਇਮਾ ਦੇ ਦਿਸ਼ਾ-ਨਿਰੇਦਸ਼ ਵਿੱਚ ਹੀ ਹੌਕਿੰਗ ਨੇ ਬਿੱਗ ਬੈਂਗ ਥਿਊਰੀ ਬਾਰੇ ਸੋਚਣਾ ਸ਼ੁਰੂ ਕੀਤਾ ਸੀ। ਅੱਜ ਉਨ੍ਹਾਂ ਦੇ ਬ੍ਰਹਮੰਡ ਦੇ ਇਸ ਨਿਰਮਾਣ ਦੇ ਸਿਧਾਂਤ ਨੂੰ ਬਹੁਤ ਹੱਦ ਤੱਕ ਵਿਗਿਆਨਕਾਂ ਨੇ ਅਪਣਾ ਲਿਆ ਹੈ।

ਹੌਕਿੰਗ ਨੂੰ ਅਹਿਸਾਸ ਹੋਇਆ ਕਿ ਬਿੱਗ ਬੈਂਗ ਬਲੈਕ ਹੋਲ ਦਾ ਉਲਟਾ ਪਤਨ ਹੀ ਹੈ। ਸਟੀਫ਼ਨ ਹੌਕਿੰਗ ਨੇ ਪੇਨਰੋਜ਼ ਨਾਲ ਮਿਲ ਕੇ ਇਸ ਵਿਚਾਰ ਨੂੰ ਹੋਰ ਵਿਕਸਿਤ ਕੀਤਾ।

ਦੋਵਾਂ ਨੇ 1970 ਵਿੱਚ ਇੱਕ ਖੋਜ ਪੱਤਰ ਪ੍ਰਕਾਸ਼ਿਤ ਕੀਤਾ ਅਤੇ ਦਰਸਾਇਆ ਕਿ ਰਿਲੇਟੀਵਿਟੀ ਦਾ ਮਤਲਬ ਇਹ ਹੈ ਕਿ ਬ੍ਰਹਮੰਡ ਬਲੈਕ ਹੋਲ ਦੇ ਕੇਂਦਰ (ਸਿੰਗੂਲੈਰਿਟੀ) ਤੋਂ ਹੀ ਸ਼ੁਰੂ ਹੋਇਆ ਹੋਵੇਗਾ।

ਇਸ ਦੌਰਾਨ ਹੌਕਿੰਗ ਦੀ ਬਿਮਾਰੀ ਬਹੁਤ ਵੱਧ ਗਈ ਸੀ ਅਤੇ ਉਹ ਫੌਹੜੀਆਂਦੇ ਸਹਾਰੇ ਵੀ ਨਹੀਂ ਚੱਲ ਸਕਦੇ ਸੀ। 

1970 ਦੇ ਦਹਾਕੇ ਵਿੱਚ ਜਦੋਂ ਉਹ ਮੰਜੇ ਨਾਲ ਜੁੜ ਗਏ ਸੀ ਤਾਂ ਅਚਾਨਕ ਉਨ੍ਹਾਂ ਨੂੰ ਬਲੈਕ ਹੋਲ ਬਾਰੇ ਗਿਆਨ ਪ੍ਰਾਪਤ ਹੋਇਆ।

ਇਸ ਤੋਂ ਬਾਅਦ ਬਲੈਕ ਹੋਲ...